Španski superkup 2014.
Supercopa de España 2014. je bilo nogometno takmičenje u organizaciji nogometnog saveza Španije u kojem su se sastali pobjednik La Lige 2013/14. Atlético Madrid i pobjednik kupa 2013/14. Real Madrid. Finale superkupa se odigralo u dvije utakmice: 19. i 22. augusta 2014. godine. Prva utakmica superkupa se odigrala na stadionu Santiago Bernabéu u kojoj su Real Madrid i Barcelona odigrali neriješeno rezultatom 1-1. Prvi gol na utakmici postigao je James Rodríguez u 81. minuti. Dvije minute prije kraja utakmice Raúl García je nakon izvođenog kornera udarcem glavom postigao izjenačujući gol na utakmici. U uzvratnoj utakmici na stadionu Vicente Calderón, Atlético Madrid je bio uspješniji rezultatom 1-0. Jedini gol na utakmici postigao je Mario Mandžukić u drugoj minuti utakmice. Atlético Madrid je sveukupnim rezultatom u obje utakmice bio uspješniji 2-1 te osvojio svoj drugi superkup.